Իսրայելի դեսպանատունը Օսլոյում
**Իսրայելա-նորվեգական հարաբերություններ** , երկկողմ միջազգային հարաբերություններ Իսրայելի և Նորվեգիայի միջև։ Նորվեգիան առաջիններից մեկն էր, որ 1949 թվականի փետրվարին ճանաչել է Իսրայելի անկախությունը։ Երկու երկրներն էլ միևնույն տարում հաստատել են դիվանագիտական հարաբերություններ։ Իսրայելը ունի դեսպանատուն Օսլոյում, որը ներկայացնում է նաև Իսրայելյի շահերը նաև Իսլանդիայում։ Նորվեգիան ունի դեսպանատուն Թել Ավիվում և երկու պատվո հյուպատոսություններ Էյլաթում և Հայֆայում։ Գրանցված 553 իսրայելցի հրեաներ բնակվում են Նորվեգիայում, իսկ 260 նորվեգացիներ՝ Իսրայելում։

Քաղաքական հարաբերություններ
---------------------------

With Israel for Peace (MIFF) կազմակերպության հավաքը Օսլոյում 
1981 թվականին մի խումբ բանվորներ ստեղծել են «Իսրայելի ընկերներ» կազմակերպությունը՝ Բանվորների նորվեգական շարժման ընթացքում (նորվ.՝ Venner av Israel i Norsk Arbeiderbevegelse): Հիմնական նպատակը իսրայելցի և նորվեգացի բանվորներին միջև ոչ ֆորմալ հարաբերությունների ամրապնդնումն էր։ Դա իրականացվել է երկու երկրների պատվիրակությունների փոխադարձ այցելությունների միջոցով։

Օսլոյում Իսրայելի դեսպանը գրող և համալսարանական դասախոս Նաիմ Արաիդին է։ Փոխդեսպանը Ջորջ Դիքն է, ով քրիստոնյա արաբ է Յաֆֆայից։ Ջորջ Դիքը շարունակեց պաշտոնավարել դեսպանի փոխանորդի պաշտոնում, մինչև նոր դեսպան Ռաֆայել Շուլցը ժամանեց Օսլո։

Նորվեգիայի իր մեծությամբ երրորդ կուսակցության առաջնորդ Սիվ Յենսենը համարվում է Իսրայելի կողմնակիցը և հայտարարում է, որ «Իսրայելին պաշտպանել, նշանակում է պաշտպանել ինքդ քեզ»։ Նա 2008 թվականի ամռանը այցելել է իսրայելական Սդերոտ քաղաք և իր ասելով անձամբ է տեսել Համաս խմբավորման հրթիռի ընկնելը իսրայելական տարածքի վրա։ Այդ ժամանակ պատգամավորը նշել էր, որ ինքը և մյուսները ստիպված են եղել «փախչել պատսպարան»։ Նա մշտապես դեմ է արտահայտվել Նորվեգիայի իշխանության որոշումը, ճանաչելու Պաղեստինի անկախությունը, հայտարարելով, որ «Նորվեգիան չի կարող ճանաչել ահաբեկիչների անկախությունը»։ 2009 թվականի հունվարին նա մասնակցել է Օսլոյում տեղի ունեցած «Let Israel live» (Թողեք Իսրայելը ապրի) քաղաքական արշավին։ Նորվեգական ոստիկանության անվտանգության ծառայությունը մտահոգված է, որ Յենսենը կարող է դառնալ հարձակման թիրախ, չնայած որ վերջինս այդքան էլ չի մտածում իր անվտանգության վերաբերյալ։ Այդ ժամանակ քաղաքագետները կանխագուշակում էին, որ Զարգացում կուսակցությունը կկորցնի ավելի մեծ թվաքանակով ընտրողներ, քան ձեռք կբերի Իսրայելի օգնությամբ։ Հարցումների արդյունքները ցույց տվեցին, որ Յենսենի պրոիսրայելական գործունեությունը մեծացրել է նրա կողմնակիցների թվաքանակը։

Ռազմական համագործակցություն
---------------------------

Իսրայելի և Նորվեգիայի դրոշները
ԶԼՄ-ների փոխանցմամբ Իսրայելի զինված ուժերում ծառայում են որոշ քանակությամբ նորվեգացի զինծառայողներ։ 2007 թվականին 24 նորվեգացի հրեաներ գրանցվել են որպես ԶՈՒ Գլխավոր շտաբի (ՑԱԽԱԼ) աշխատակիցներ։

2010 թվականի սեպտեմբերին այն բանից հետո, երբ Գերմանիան սկսեց Դելֆին տիպի երկու նոր սուզանավերի փորձարկումը Իսրայելի ռազմածովային ուժերի համար, Նորվեգիան վետո դրեց իր ջրերում փորձարկումներ կատարելու դեմ՝ նշելով որ հետագայում կարող է մասնակցել Գազայի հատվածում կատարվող օպերացիներին։

Ծանոթագրություններ
------------------

1. ↑  "Statistics Norway — Persons with immigrant background by immigration category, country background and sex. 1 January 2009". Արխիվացված է the original 2011 թ․ նոյեմբերի 12-ին. Retrieved 2016 թ․ նոյեմբերի 17.
2. ↑  Number of registered at the embassy. Actual numbers are likely higher.
3. ↑  "Israel Appoints Two Arab Diplomats in Norway".
4. ↑  Bawer, Bruce (December 2008). "A Norwegian Thatcher?". *Standpoint*. Արխիվացված է the original 2018 թ․ դեկտեմբերի 24-ին. Retrieved 2016 թ․ նոյեմբերի 17.
5. ↑  Fondenes, Eivind (2009 թ․ սեպտեմբերի 1). "- Israels krigføring var også terror". *TV2*.
6. ↑  "Politiet frykter angrep på Siv Jensen". *VG*. 2009 թ․ հունվարի 8.
7. ↑  "- Frps Israel-støtte gir velgertap". *Dagbladet*. 2009 թ․ հունվարի 8.
8. ↑  Lilleås, Heidi Schei (2009 թ․ հունվարի 9). "- Siv spiller høyt". *Nettavisen*.
9. ↑  Skarvøy, Lars Joakim (2009 թ․ հունվարի 13). "Dette kan Siv ha tjent på". *Nettavisen*. Արխիվացված է the original 2018 թ․ դեկտեմբերի 24-ին. Retrieved 2016 թ․ նոյեմբերի 17.
10. ↑  "Forsvarets forum » Seksjoner » Aktuelt » Ja, vi elsker Israel". Արխիվացված է the original 2018 թ․ դեկտեմբերի 24-ին. Retrieved 2016 թ․ նոյեմբերի 17.
11. ↑  "Ynetnews - Homepage".

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Նորվեգիա Նորվեգիայի արտաքին քաղաքականություն |
| --- |
|  |
| Աֆրիկա | 
* Կոնգոյի Դեմոկրատական Հանրապետություն
* Քենիա
* Մարոկկո
* Սուդան

 |  |
|  |
| Ամերիկա | 
* Կանադա
* Մեքսիկա
* Ամերիկայի Միացյալ Նահանգներ

 |
|  |
| Ասիա | 
* Աֆղանստան
* Չինաստան
* Ինդոնեզիա
* Իսրայել
* Մալայզիա
* Մոնղոլիա
* Նեպալ
* Հյուսիսային Կորեա
* Պակիստան
* Ֆիլիպիններ
* Սաուդյան Արաբիա

 |
|  |
| Եվրոպա | 
* Խորվաթիա
* Կիպրոսի Հանրապետություն
* Դանիա
* Ֆինլանդիա
* Ֆրանսիա
* Գերմանիա
* Հունաստան
* Հայաստան
* Իսլանդիայի
* Կոսովո
* Ռումինիա
* Ռուսաստան
* Սերբիա
* Շվեդիա
* Մեծ Բրիտանիա

* Նախկին պետություններ՝ Չեխոսլովակիա
* ԽՍՀՄ

 |
|  |
| Օվկիանիա | 
* Ավստրալիա
* Նոր Զելանդիա

 |
|  |
| Հարավային Ամերիկա | 
* Բրազիլիա
* Արգենտինա
* Վենեսուելա

 |

 |